El personal de Socorrisme i la Policia de Platges assistixen al curs de socorrista Bandera Blava
28 de juny 2019

![](/media/rpilin5i/42_c5.jpg)  
  

Els socorristes i la Policia Local de Platges de Sagunt han assistit durant estos dies al curs de Socorrista Bandera Blava que s'impartix a les platges guardonades amb esta distinció i que organitza la Fundació Universidade da Coruña (FUAC). Es tracta d'una acció formativa a través de la qual es pretén millorar, incrementar i actualitzar la formació del personal de platges.

  

Concretament, han obtingut informació sobre els criteris de qualitat de la Bandera Blava, primers auxilis i rescats, protocols d'emergència, la gestió d'espais naturals i del medi ambient i altres qüestions. L'acció formativa, que s'ha desenvolupat durant estos dies, continuarà el mes de juliol.

  

Els encarregats d'impartir el curs han sigut José Palacios, doctor en Educació Física, professor en la Universidade da Coruña i coordinador del Grup d'Investigació en Activitats Aquàtiques i Socorrisme; Virginia Yuste, secretària general de la Asociación de Educación Ambiental y del Consumidor-Fundación de Educación Ambiental (ADEAC-FEE), i inspectora a Espanya de la Bandera Blava; i Roberto Barcala, doctor en Educació Física, professor en la Universidad de Vigo i coordinador del Grup d'Investigació Rendiment i Motricitat en Salvament i Socorrisme.

  

El regidor de Platges, Roberto Rovira, ha agraït l'esforç de l'anterior Equip de Govern, de la delegada anterior i del departament per millorar les platges de Sagunt així com la inversió que s'ha destinat enguany i ha destacat este curs ja que “**incrementa i actualitza els coneixements del personal de socorrisme i de Policia Local per a aplicar els protocols d'emergència i rescat i així que la seguretat de banyistes siga el primer compromís de qualitat de les platges de la localitat**”.

  

![](/media/kk4bjbqx/42_img_7191_c1.jpg)  
![](/media/zcflg1ap/42_img_7193_c2.jpg)  
![](/media/5lljjt0i/42_img_7212_c4.jpg)  

*   [](http://www.facebook.com/sharer.php?u=https://aytosagunto.es/va/actualitat/el-personal-de-socorrisme-i-la-policia-de-platges-assistixen-al-curs-de-socorrista-bandera-blava/ "Facebook")
*   [](http://twitter.com/share?url=https://aytosagunto.es/va/actualitat/el-personal-de-socorrisme-i-la-policia-de-platges-assistixen-al-curs-de-socorrista-bandera-blava/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-personal-de-socorrisme-i-la-policia-de-platges-assistixen-al-curs-de-socorrista-bandera-blava/ "Linked In")
*   [](mailto:?body=https://aytosagunto.es/va/actualitat/el-personal-de-socorrisme-i-la-policia-de-platges-assistixen-al-curs-de-socorrista-bandera-blava/)